สวัสดีค่ะ คุณ ตอนนี้อายุ 26 มีบุตร 1 คนอายุ 1 ขวบ 11 เดือน ปัญหาตอนนี้คือ ประจำเดือนขาดไป 1 เดือนแล้วค่ะ ปกติจะมาประมาณต้นเดือน ตรวจไม่พบว่าท้อง 2 ครั้ง ช่วงหลังคลอดได้ประมาณ 6 เดือนทานยาคุม แต่หลังๆไม่ได้ทานยาคุมมาประมาณ 2 เดือนค่ะ เพราะว่าไม่ค่อยมีเพศสัมพันธ์ หรือหากมี ก็คุมโดยการใส่ถุงยางอนามัยค่ะ คือตอนนี้เครียดมากเลยค่ะ เพราะว่าประจำเดือนไม่มา ตรวจก็ไม่ท้อง มีอาการตึงๆหรือเจ็บท้องน้อย แต่ไม่ตลอดเวลา ไม่มีคลื่นไส้ อาเจียน น้ำหนักขึ้นเยอะทั้งๆที่ไม่ได้กินอะไรมากมาย (คือกินเท่าเดิมและน้อยอยู่แล้ว) มีตกขาวออกมาเป็นสีขาวขุ่นๆไม่มีกลิ่น รบกวนคุณด้วยนะคะ เพราะเครียดมากเลยค่ะตอนนี้
สวัสดีค่ะ การที่ประจำเดือนไม่มาหากได้ตรวจหาการตั้งครรภ์ได้อย่างถูกต้องแล้ว ไม่พบการตั้งครรภ์ ก็ไม่น่ามีการตั้งครรภ์เกิดขึ้นค่ะ ดังนั้นอาจเกิดจากสาเหตุอื่นๆ เช่น1. มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นรวดเร็ว2. มีภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่าpolycystic ovary syndrome(PCOS) ผู้ที่เป็นโรคนี้มักมีรูปร่างอ้วน ผิวมัน สิวเยอะ ขนดก3. มีภาวะไทรอยด์เป็นพิษ มักมีอาการอื่นๆ ร่วมด้วย เช่น น้ำหนักลด เหนื่อยง่าย ใจสั่น เป็นต้น หรืออาจเกิดจากภาวะไทรอยด์ฮอร์โมนต่ำก็ได้ ซึ่งจะมีอาการน้ำหนักขึ้น อ่อนเพลีย ท้องผูก ขี้หนาว เป็นต้น4. เป็นเนื้องอกของต่อมใต้สมอง แต่จะมีอาการอื่นๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้น5. มีพังผืดในมดลูก จากการเคยมีมดลูกอักเสบเนื่องจาก มีน้ำหนักตัวที่เพิ่มขึ้นเยอะ จึงอาจเป็นสาเหตุที่ทำให้ประจำเดือนไม่มาได้ แนะนำให้รอประจำเดือนไปอีกซักระยะค่ะ หากประจำเดือนไม่มานานเกิน 3 เดือน หรือยังคงมีน้ำหนักเพิ่มขึ้น ควรไปพบแพทย์เพื่อหาสาเหตุค่ะสำหรับอาการตกขาว หากไม่มีกลิ่นเหม็นผิดปกติ ไม่มีแสบหรือคันช่องคลอด ก็ถือเป็นตกขาวที่ปกติค่ะ